Partido polítiko

Un partido polítiko ta un organisashon ku, pa medio di partisipashon na elekshonnan, ta dirigi riba haya influensia riba maneho di gobièrnu den un sierto hurisdikshon.Ware, A. (1996) Political Parties and Party Systems  Frekuentemente ta trata aki di elekshonnan pa e parlamento nashonal, pero tambe por trata di partidonan ku ta partisipa solamente na elekshonnan lokal, regional òf oropeo.

Un partido polítiko ta wordu formá pa personanan ku ta konforme ku sierto prinsipionan polítiko; ounke poko partido tin unda tur su miembronan ta di akuerdo ku tur su prinsipionan.Burke, E. (1770) Thoughts on the Cause of the Present Discontent

Partidonan polítiko no ta un kondishon pa e sistema parlamentario por funshoná, apesar ku awendia esaki hopi bes si ta e kaso. Multiple partido polítiko grandi a yega di sali for di unda antes tabata e parlamentario independiente ku tabata forma aliansanan informal.

E ta usual na hopi pais demokratiko, manera e paisnan di Reino Hulandes, ku personanan ku ta miembro di un partido polítiko ta okupa posishonnan polítiko.Dalton en Wattenberg 2000 Parties without Partisans. Political Change in Advanced Industrial Democracies Sinembargo no tur ora esaki lo ta e kaso. 

Na un pais ku un regimen di diktadura o un solo partido polítiko e funshon di un partido na mando ta otro ku na un pais demokrátiko. Ta trata den tal kaso di un solo partido ku hopi influensia mientras e oposishon polítiko ta mas mihó ousente òf operando foi un posishon invisibel. 

 Karibe Hulandes 
E sistema elektoral arubano ta defini un partido polítiko komo un asosiashon di personanan establesé na Aruba ku tin komo meta pa:
 kontribuí na formashon di ideanan tokante asuntunan polítiko i sosial;
 desaroya, promove e interes polítiko i formashon di e boluntat di e siudadanonan i
 selekshoná i postulá kandidatonan pa e elekshonnan di e miembronan di Parlamento di Aruba.S.D. Luydens, Handleiding tot het algehele (voor)proces van de verkiezingen, er.aw

Category:Polítika